paragraph_text: U osnovi, primjenom ovog standarda nije važno kakva računala obje strane rabe, niti koji softver upotrebljavaju, jer obje mogu bez poteškoća razmjenjivati dokumente. Također, primjenom ovog standarda osigurava se dugovječnost arhiviranih dokumenata (odnosno, primjenom ovog otvorenog standarda bit će moguće čitati arhivirane datoteke i nakon vrlo dugog niza godina). Zbog potpune transparentnosti specifikacije osigurava se potpuna kontrola nad informacijama. Ukratko, to je otvoreni način da se razmjenjuju uredski dokumenti.